ବେଙ୍ଗାଲୁରୁ : କର୍ଣ୍ଣାଟକର ଜଣେ ୧୦୦ ବର୍ଷ ବୟସ୍କା ମହିଳା କରୋନା ଭୂତାଣୁକୁ ପରାଜିତ କରି କହିଛନ୍ତି ଯେ, ଏହି ଭୂତାଣୁ ସାଧାରଣ ଥଣ୍ଡା ଭଳି। ଚଳିତ ମାସ ଆରମ୍ଭରେ କର୍ଣ୍ଣାଟକର ବେଲାରୀ ଜିଲ୍ଲାର ହୁଭିନା ହାଡାଗାଲି ସହରର ୧୦୦ ବର୍ଷ ବୟସ୍କା ମହିଳାଙ୍କର କରୋନା ପଜିଟିଭ ଥିବା ଜଣାପଡିଥିଲା।
ଏହି ୧୦୦ ବର୍ଷ ବୟସ୍କା ମହିଳା ହାଲ୍ଲାମା କହିଛନ୍ତି ଯେ ଡାକ୍ତରମାନେ ମୋତେ ଭଲ ବ୍ୟବହାର କରିଥିଲେ। ନିୟମିତ ଖାଇବା ସହିତ ମୁଁ ପ୍ରତିଦିନ ଏକ ସେଓ ଖାଉଥିଲି | ଡାକ୍ତରମାନେ ମୋତେ ଔଷଧ ଏବଂ ଇଞ୍ଜେକ୍ସନ ଦେଉଛନ୍ତି ଏବଂ ମୁଁ ବର୍ତ୍ତମାନ ସୁସ୍ଥ ଅଛି।
ଅଧିକାରୀ ଜଣଙ୍କ କହିଛନ୍ତି ଯେ ଜୁଲାଇ ୧୬ରେ ତାଙ୍କ ପୁଅର ରିପୋର୍ଟ ପଜିଟିଭ୍ ମିଳିବା ପରେ ହାଲ୍ଲାମାଙ୍କ ରିପୋର୍ଟ ମଧ୍ୟ ପଜିଟିଭ୍ ଆସିଥିଲା । ଏହି ୧୦୦ ବର୍ଷ ବୟସ୍କା ମହିଳାଙ୍କୁ ଜୁଲାଇ ୨୨ରେ ଚିକିତ୍ସା କରାଯାଇଥିଲା। ଏବେ ତାଙ୍କର କରୋନା ରିପୋର୍ଟ ନେଗେଟିଭ୍ ଆସିଛି।
ସୂଚନାଯୋଗ୍ୟ, କର୍ଣ୍ଣାଟକରେ ଶନିବାର ୫୦୭୨ କରୋନା ସଂକ୍ରମଣର ରିପୋର୍ଟ ଆସିଛି ଏବଂ ୭୨ ଜଣଙ୍କର ମୃତ୍ୟୁ ହୋଇଛି। ରାଜ୍ୟରେ ମୋଟ କରୋନା ମାମଲା ୯୦,୯୪୨କୁ ବୃଦ୍ଧି ପାଇଛି, ସେଥିମଧ୍ୟରୁ ୫୫,୩୮୮ ଟି ସକ୍ରିୟ ମାମଲା ଏବଂ ୧୭୯୬ ଜଣଙ୍କର ମୃତ୍ୟୁ ହୋଇଛି।
